
«ԱՌՈՂՋՈՒԹՅԱՆ ՀԱՄԸՆԴՀԱՆՈՒՐ ԱՊԱՀՈՎԱԳՐՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

Հոդված 1. «Առողջության համընդհանուր ապահովագրության մասին» 2025 թվականի դեկտեմբերի 17-ի ՀՕ-459-Ն օրենքի (այսուհետ՝ Օրենք) 1-ին հոդվածի՝
1) 1-ին մասը շարադրել նոր խմբագրությամբ․
«1.Սույն օրենքը կարգավորում է՝
[bookmark: _Hlk238931142]1) Հայաստանի Հանրապետությունում առողջության համընդհանուր ապահովագրության ներդրման և գործարկման հետ կապված հարաբերությունները՝ սահմանելով ապահովագրված անձանց, առողջության համընդհանուր ապահովագրության համակարգում ներգրավված իրավաբանական անձանց և անհատ ձեռնարկատերերի իրավունքները, պարտականությունները, պատասխանատվությունը, ապահովագրական փաթեթի ծառայությունները, ապահովագրավճարի չափը և դրա վճարման կարգը, պայմանները, առողջության համընդհանուր ապահովագրության ռեգիստրի գործունեությանը ներկայացվող պահանջները, առողջության համընդհանուր ապահովագրության հիմնադրամի ստեղծման կարգը և գործառույթների շրջանակը, առողջության համընդհանուր ապահովագրության ոլորտում իրավասու պետական մարմինների լիազորությունները, ապահովագրված անձանց կողմից ներկայացվող բողոքների քննության և լուծման կարգը, ինչպես նաև կարգավորում է առողջության համընդհանուր ապահովագրության հետ կապված այլ հարաբերություններ.
[bookmark: _Hlk238933267]2) Հայաստանի Հանրապետությունում բժշկական օգնության և սպասարկման նվազագույն ծավալի և լրացուցիչ ծառայությունների տրամադրման հետ կապված հարաբերությունները՝ սահմանելով բժշկական օգնության և սպասարկման նվազագույն ծավալ և լրացուցիչ ծառայություններ ստացող անձանց, դրանք տրամադրող իրավաբանական անձանց և անհատ ձեռնարկատերերի իրավունքները, պարտականությունները, պատասխանատվությունը, նվազագույն ծավալը և լրացուցիչ ծառայությունները, ինչպես նաև կարգավորում է այդ ծառայությունների հետ կապված այլ հարաբերություններ։».
 2) 3-րդ մասից  հետո լրացնել նոր 4-րդ մաս՝ հետևյալ բովանդակությամբ․
«4.Մասնավոր պահնորդական գործունեության արդյունքում տուժողի առողջությանը պատճառված վնասների հետ կապված ծախսերը հատուցվում են «Մասնավոր պահնորդական գործունեության մասին» օրենքի համաձայն պատասխանատվության ռիսկի ապահովագրության շրջանակում և սույն օրենքով ենթակա չեն հատուցման։»։
Հոդված 2. Օրենքի 2-րդ հոդվածի 1-ին մասում՝
1) 11-րդ կետը «ապահովագրության» բառից հետո լրացնել «, ինչպես նաև բժշկական օգնության և սպասարկման նվազագույն ծավալի և լրացուցիչ ծառայությունների» բառերով․
[bookmark: _Hlk238894487]2) 12-րդ կետը «էլեկտրոնային» բառից հետո լրացնել «կամ թղթային (պլաստիկ քարտ)» բառերով․
3) 19-րդ կետը «հանդիսացող անձանց» բառերից հետո լրացնել «կամ օրենքով կամ միջազգային պայմանագրերով նախատեսված դեպքերում օտարերկրացիների» բառերով․
4) 20-րդ կետը «հանդիսացող անձանց» բառերից հետո լրացնել «կամ օրենքով կամ միջազգային պայմանագրերով նախատեսված դեպքերում օտարերկրացիների» բառերով․
5) 21-րդ կետում «ամրագրած» բառը փոխարինել «սահմանած» բառով․
6) 31-րդ կետը «Ռեգիստրում» բառից առաջ լրացնել «կարգավիճակ ձեռք բերելու և» բառերով:
Հոդված 3. Օրենքի 5-րդ հոդվածում՝
1) 6-րդ մասի 3-րդ կետը «անձը հաստատող փաստաթղթի» բառերից հետո լրացնել «կամ դեղը լիազորված անձի միջոցով ստանալու վերաբերյալ լիազորագրի և անձը հաստատող փաստաթղթի» բառերը.
2)10-րդ մասից հանել «բժշկական օգնություն և սպասարկում իրականացնողի համապատասխան ծառայության թողունակության սահմանափակության դեպքում» բառերը:
Հոդված 4. Օրենքի 7-րդ հոդվածի 1-ին մասում «Ապահովագրության» բառը փոխարինել «Ապահովագրական» բառով։
Հոդված 5. Օրենքի 8-րդ հոդվածում՝ 
1) 1-ին մասի՝ 
ա․ առաջին նախադասությունը «նախատեսված» բառերից հետո լրացնել «ամբողջությամբ կամ մասնակի» բառերով․
բ․1-ին կետում «մատուցվող» բառից հետո լրացնել «սքրինինգային և այլ» բառերը․
գ․ 3-րդ կետում «տրանսպորտի այլ» բառերը փոխարինել «ավտոմոբիլային տրանսպորտի» բառերով․
դ․ 4-րդ կետից հանել «, այդ թվում՝ ֆիզիոթերապևտիկ» բառերը․
դ․ 5-րդ կետը շարադրել նոր խմբագրությամբ․ 
«5)հոդերի պրոթեզների, մետաղական կոնստրուկցիաների, բժշկական օգնության և սպասարկման ծառայությունների մատուցման ընթացքում օգտագործվող  բժշկական պարագաների ծախսերը».
2) 2-րդ մասում «սահմանվում է» բառը փոխարինել «կարող է սահմանվել» բառերով․
3) 4-րդ մասը շարադրել նոր խմբագրությամբ․
«4.Բժշկական օգնության և սպասարկման ծառայությունների ծախսերի դիմաց ապահովագրական հատուցման կարգը և ապահովագրական փաթեթի համավճարների առավելագույն չափերը սահմանում է Հոգաբարձուների խորհուրդը՝ Կառավարության հաստատած մեթոդաբանության հիման վրա հաշվարկված ծառայության գնին կամ ծախսերի նորմատիվին համապատասխան:»․
4)5-րդ մասում «՝ սույն հոդվածի 4-րդ մասով սահմանված» բառերը փոխարինել «առավելագույն» բառով․
5) 6-րդ մասում «Համավճարի չափը» բառերը փոխարինել «Ապահովագրական փաթեթի համավճարների առավելագույն չափերը» բառերով:
Հոդված 6. Օրենքի 9-րդ հոդվածում՝
1) 2-րդ մասի 4-րդ կետը ուժը կորցրած ճանաչել․
2) 2-րդ մասից հետո լրացնել նոր 3-րդ մաս` հետևյալ բովանդակությամբ․
[bookmark: _Hlk238934349]«3. Ապահովագրական փաթեթի, ինչպես նաև Հայաստանի Հանրապետությունում բժշկական օգնության և սպասարկման նվազագույն ծավալի շրջանակում դեղատներից բացթողնվող դեղերի գները ենթարկվում են պետական կարգավորման «Դեղերի մասին» օրենքի պահանջներին համապատասխան։»։
Հոդված 7․ Օրենքի 10-րդ հոդվածի 1-ին մասը շարադրել նոր խմբագրությամբ․
«1․ Կառավարությունը սահմանում է՝
1) Դեղերի ծախսերի ապահովագրական հատուցման կարգը․
2) բժշկական օգնության և սպասարկման նվազագույն ծավալի շրջանակում դեղատներից բացթողնվող դեղերի ծախսերի հատուցման կարգը։»:
Հոդված 8․ Օրենքի 11-րդ հոդվածում՝
2) 2-րդ մասի՝ 
ա․ 9-րդ կետում «Հայրենական մեծ պատերազմի վետերաններ և նրանց հավասարեցված անձինք» բառերից հետո լրացնել «` աշխատանքի և բարեկեցության բնագավառի պետական կառավարման լիազոր մարմնի սահմանած ցանկին համապատասխան» բառերը․
բ․ 15-րդ կետը շարադրել նոր խմբագրությամբ․
[bookmark: _Hlk243400921]«15) սույն մասի 11-14-րդ կետերով սահմանված կարգավիճակ ունեցող բնակչության խմբերում ընդգրկված անձանց Հայաստանի Հանրապետության ռեզիդենտ փոխկապակցված անձինք կամավոր կարգով՝ համաձայն սույն հոդվածի 4-րդ մասի պահանջների։ Ընդ որում, սույն մասի 11-րդ կետով սահմանված և ամսական 200 001 Հայաստանի Հանրապետության դրամից 500 000 Հայաստանի Հանրապետության դրամ աշխատավարձ ստացող անձը կարող է դիմել Հայաստանի Հանրապետության ռեզիդենտ փոխկապակցված մեկ անձի, իսկ ամսական 500 001 Հայաստանի Հանրապետության դրամ և ավել աշխատավարձ ստացող, 12-րդ և 13-րդ կետերով սահմանված կարգով ապահովագրված անձի կարգավիճակ ունեցող անձը՝ մեկից ավելի փոխկապակցված անձի առողջության համընդհանուր ապահովագրություն ձեռք բերելու համար».
3) 5-րդ մասից հետո լրացնել նոր 6-րդ մաս՝ հետևյալ բովանդակությամբ․
«6.Սույն հոդվածի 2-րդ մասի՝
[bookmark: _Hlk243337242]1) 1-ին կետով Հայաստանի Հանրապետության քաղաքացի 1-ից մինչև 18 տարեկան երեխաների համար սահմանված ռեզիդենտության պահանջը չի տարածվում  օտարերկրյա պետությունում Հայաստանի Հանրապետության դիվանագիտական ծառայության մարմնում ծառայություն իրականացնող դիվանագետի հետ մեկնող ընտանիքի անդամ երեխայի վրա, որի՝ ընտանիքի անդամի օտարերկրյա պետությունում Հայաստանի Հանրապետության դիվանագիտական ծառայության մարմնում ծառայության ավարտի հիմքով, Հայաստանի Հանրապետություն վերադառնալու դեպքում ապահովագրված անձի կարգավիճակը վերականգվում է Լիազոր մարմնի սահմանած կարգով․
2) 11-րդ կետի համաձայն վարձու աշխատող համարվող օտարերկրյա պետությունում Հայաստանի Հանրապետության դիվանագիտական ծառայության մարմնում ծառայություն անցնող դիվանագետների՝ օտարերկրյա պետությունում դիվանագիտական ծառայության ժամանակահատվածում սույն օրենքի համաձայն վճարված ապահովագրավճարները ենթակա են վերադարձնման՝ սույն օրենքի 14-րդ հոդվածի 8-րդ մասի համաձայն։»։
Հոդված 9․ Օրենքի 12-րդ հոդվածում՝
1) 6-րդ մասը լրացնել նոր 3-րդ ենթակետով` հետևյալ բովանդակությամբ․
«3) 11-15-րդ կետերով սահմանված բնակչության խմբերում ներառված անձանց համար ապահովագրված անձի կարգավիճակը դադարում է ապահովագրավճարի՝ սույն օրենքով նախատեսված վճարման ենթակա ժամանակահատվածին հաջորդող տասներկուերորդ ամսվա 1-ից կամ անձի մահվան փաստը Ռեգիստրում գրանցելուն հաջորդող ամսվա 1-ից:».
2) 7-րդ մասը շարադրել նոր խմբագրությամբ․
«7․Դատարանի օրինական ուժի մեջ մտած ակտով ազատազրկման հետ կապված պատժի դատապարտված ապահովագրված անձի կարգավիճակը դադարում է դատական ակտի օրինական ուժի մեջ մտնելուն հաջորդող ամսվա 1-ից: Ազատազրկման հետ կապված պատժի դատապարտված ապահովագրված անձանց մասին տվյալները Հիմնադրամին են փոխանցվում յուրաքանչյուր ամիս Կառավարության սահմանած կարգին համապատասխան։»։
Հոդված 10․ Օրենքի 14-րդ հոդվածում՝ 
1) վերնագրից հանել «առողջության համընդհանուր» բառերը․
2) 3-րդ և 4-րդ մասերում «մինչև ապահովագրավճար վճարողի կարգավիճակ ստանալու ամսվան հաջորդող յուրաքանչյուր ամսվա 20-ը» բառերը փոխարինել «ապահովագրավճար վճարողի կարգավիճակ ստանալու ամսվան հաջորդող յուրաքանչյուր ամսվա մինչև 20-ը» բառերով․
3) 5-րդ և 6-րդ մասերը շարադրել նոր խմբագրությամբ․
«5. Սույն օրենքի 11-րդ հոդվածի 2-րդ մասի 14-րդ կետով սահմանված անձանց համար վճարման ենթակա է ապահովագրավճարի ամսական դրույքաչափի հարյուր տոկոսը, որը վճարվում է ինքնուրույն՝ ապահովագրավճար վճարողի կարգավիճակ ստանալու ամսվան հաջորդող յուրաքանչյուր ամսվա մինչև 20-ը՝ Հիմնադրամի գանձապետական հաշվին փոխանցելու միջոցով։
6. Սույն օրենքի 11-րդ հոդվածի 2-րդ մասի 15-րդ կետով սահմանված անձանց համար վճարման ենթակա է ապահովագրավճարի ամսական դրույքաչափի հարյուր տոկոսը, որը Հիմնադրամ դիմում ներկայացրած անձը վճարում է ինքնուրույն՝ ապահովագրավճար վճարողի կարգավիճակ ստանալու ամսվան հաջորդող յուրաքանչյուր ամսվա մինչև 20-ը՝ Հիմնադրամի գանձապետական հաշվին փոխանցելու միջոցով։»․
4) 7-րդ մասի «երեք աշխատանքային» բառերը փոխարինել «երեսուն» բառով:
Հոդված 11. Օրենքի 15-րդ հոդվածում՝
1) 10-րդ մասը շարադրել նոր խմբագրությամբ․
«10. Սույն օրենքի 11-րդ հոդվածի 2-րդ մասի 11-15-րդ կետերով սահմանված բնակչության խմբերում ներառված լինելու դեպքում՝
1) ապահովագրավճարը պետք է վճարվի գործատուի միջոցների հաշվին այն ժամանակահատվածում, երբ վարձու աշխատողի աշխատանքային պայմանագիրը լուծված չէ, սակայն սույն օրենքով նախատեսված ապահովագրավճարի վճարման ենթակա ժամանակահատվածում աշխատողի մասով աշխատավարձ չի հաշվարկվել կամ հաշվարկված աշխատավարձը չի բավարարում ապահովագրավճարը վճարելու համար. 
2) ապահովագրավճարը պետք է վճարվի ապահովագրված անձի կողմից, ոչ միայն իր, այլև իր կողմից որպես փոխկապակցված անձ ապահովագրած անձի համար` Հիմնադրամի գանձապետական հաշվին փոխանցման միջոցով, եթե դադարեցվել է ապահովագրված անձի` սույն մասում թվարկված բնակչության խմբերում համապատասխան կարգավիճակը, և բացակայում է սույն օրենքի 11-րդ հոդվածի 2–րդ մասի 1-10-րդ կետերով սահմանված բնակչության խմբերում համապատասխան կարգավիճակը։ Ընդ որում, ապահովագրավճար չվճարողի կարգավիճակ ձեռք բերելու դեպքում անձը փոխկապակցված անձի համար վճարումը պետք է իրականացնի իր միջոցներով` օրենքով սահմանված կարգով»․
2) հոդվածը լրացնել նոր 10.1-րդ մասով՝ հետևյալ բովանդակությամբ․
«10.1 Աշխատանքից ազատվող վարձու աշխատողի համար աշխատանքի ազատման օրվան հաջորդող երկու ամիսների համար նախատեսված ապահովագրավճարները վճարվում են գործատուի միջոցների հաշվին՝ մինչև ազատումը, եթե աշխատողն ազատվում է աշխտանքային օրենսգրքի համաձայն՝ գործատուի նախաձեռնությամբ։»․
3) 12-րդ մասը շարադրել նոր խմբագրությամբ․
«12. Գործատուների, անհատ ձեռնարկատերերի, նոտարների՝ ապահովագրավճարների գծով պարտավորությունների դադարման, ներառյալ դրանց  հաշվառման և հաշվառումից հանելու կարգը սահմանվում է հարկային օրենսդրությամբ»․
4) 14-րդ մասի 4-րդ կետն ուժը կորցրած ճանաչել։
Հոդված 12. Օրենքի 16-րդ հոդվածի վերնագրից հանել «առողջության համընդհանուր» բառերը։
Հոդված 13. Օրենքի 19-րդ հոդվածի 5-րդ մասը շարադրել նոր խմբագրությամբ․ 
[bookmark: _Hlk242869734]«5. Հիմնադրամի և բժշկական օգնություն և սպասարկում իրականացնողների միջև կնքվող հրապարակային օֆերտայի, Հիմնադրամի և բժշկական օգնություն և սպասարկում իրականացնողների միջև կնքվող օֆերտայի, Հիմնադրամի և դեղատների միջև կնքվող պայմանագրերի օրինակելի ձևերը հաստատում է Կառավարությունը:»։  
Հոդված 14. Օրենքի 22-րդ  հոդվածը շարադրել նոր խմբագրությամբ․  
[bookmark: _Hlk238906504]«Հոդված 22․ Ապահովագրական դեպքի կամ բժշկական օգնության և սպասարկման ծառայությունների նվազագույն ծավալի և լրացուցիչ ծառայությունների հատուցման վճարման մերժումը կամ նվազեցումը 
1. Հիմնադրամն իրավունք ունի ապահովագրական դեպքի կամ բժշկական օգնության և սպասարկման ծառայությունների նվազագույն ծավալի և լրացուցիչ ծառայությունների համար սույն օրենքի համաձայն սահմանված հատուցման չափը նվազեցնել կամ այն մերժել, եթե՝
1) ապահովագրական դեպքն առաջացել է ապահովագրված անձի դիտավորությամբ կատարված գործողությունների հետևանքով.
2) ապահովագրված անձը կամ բժշկական օգնության և սպասարկման ծառայությունների նվազագույն ծավալի և լրացուցիչ ծառայություններ ստացած անձը հատուցում է ստացել երրորդ անձից, որը պատասխանատու է պատճառված վնասի համար այն չափով, որքանով հատուցում ստացվել է վնաս պատճառած անձից.
3) սույն օրենքով նախատեսված ստուգումների, փորձագիտական աշխատանքների, ինչպես նաև Հիմնադրամի՝ օրենսդրությամբ և կանոնադրությամբ սահմանված գործառույթների շրջանակում  ի հայտ են եկել  ապահովագրական դեպքի կամ բժշկական օգնության և սպասարկման ծառայությունների նվազագույն ծավալի և լրացուցիչ ծառայությունների հատուցման վճարման մերժման կամ նվազեցման հիմքեր․
4) առկա են հատուցման չափը նվազեցնելու կամ այն մերժելու` պայմանագրով նախատեսված այլ հիմքեր:»։
Հոդված 15. Օրենքի 24-րդ հոդվածի 1-ին և 2-րդ մասերը շարադրել նոր խմբագրությամբ․
«1. Ռեգիստրում ապահովագրված, ինչպես նաև բժշկական օգնության և սպասարկման նվազագույն ծավալի կամ լրացուցիչ ծառայություններ ստացող անձանց անձնական տվյալները մշակվում են առանց նրանց համաձայնության:
2. Ռեգիստրում անձնական տվյալները մշակվում են՝
1) ապահովագրված անձանց ապահովագրական փաթեթի ինչպես նաև բժշկական օգնության և սպասարկման նվազագույն ծավալի կամ լրացուցիչ ծառայությունների պատշաճ տրամադրման նպատակով.
2) ապահովագրված,  ինչպես նաև բժշկական օգնության և սպասարկման նվազագույն ծավալի կամ լրացուցիչ ծառայություններ ստացող անձանց իրավունքների և պարտականությունների պատշաճ իրականացումը ապահովելու նպատակով.
3) ապահովագրական հատուցումները տրամադրելու նպատակով.
4) առողջության համընդհանուր ապահովագրության, ինչպես նաև բժշկական օգնության և սպասարկման նվազագույն ծավալի կամ լրացուցիչ ծառայությունների համակարգի պլանավորման, կառավարման, գնահատման նպատակով.
5) առողջության համընդհանուր ապահովագրության համար անհրաժեշտ վիճակագրություն վարելու նպատակով.
6) Հիմնադրամի իրավունքներն իրացնելու և պարտականությունները, ինչպես նաև սույն օրենով սահմանված գործընթացները պատշաճ կատարելու նպատակով.
7) առողջության համընդհանուր ապահովագրության, ինչպես նաև բժշկական օգնության և սպասարկման նվազագույն ծավալի կամ լրացուցիչ ծառայությունների համակարգի մշտադիտարկման նպատակով․
8) առողջության համընդհանուր ապահովագրության ինչպես նաև բժշկական օգնության և սպասարկման նվազագույն ծավալի կամ լրացուցիչ ծառայությունների  բնագավառում պետական վերահսկողություն իրականացնելու նպատակով․
9) պետական մարմինների կողմից իրենց՝ օրենքով վերապահված լիազորությունների պատշաճ և լիարժեք իրականացման համար։»։
[bookmark: _Hlk238928126]Հոդված 16.Օրենքի 25-րդ հոդվածում՝
1) 1-ին մասը շարադրել նոր խմբագրությամբ․
[bookmark: _Hlk238927469][bookmark: _Hlk238927323]«1. Առողջության համընդհանուր ապահովագրության, ինչպես նաև բժշկական օգնության և սպասարկման նվազագույն ծավալի կամ լրացուցիչ ծառայությունների տրամադրման ոլորտներում գաղտնի տեղեկություններ են համարվում օրենքով գաղտնիք համարվող տեղեկությունները, որոնք պաշտպանվում են օրենքով սահմանված կարգով»։
2) 2-րդ մասի 3-րդ կետը «չափը» բառից հետո լրացնել «,ապահովագրավճար վճարողի կամ չվճարողի կարգավիճակը» բառերով․
3) 3-րդ մասը շարադրել նոր խմբագրությամբ․
«3. Սույն հոդվածի 2-րդ մասով սահմանված ապահովագրավճար չվճարողի կարգավիճակի մասին տեղեկությունը առանց անձի համաձայնության, փոխանցվում է ապահովագրավճար չվճարողի կարգավիճակ ունեցող աշխատողի հարկային գործակալ հանդիսացող գործատուին՝  տվյալ աշխատողի մասով ապահովագրավճարի հաշվարկ կամ փոխանցում չիրականացնելու նպատակով։».
4)  5-րդ, 6-րդ մասերն ուժը կորցրած ճանաչել։
Հոդված 17. Օրենքի 26-րդ հոդվածի 1-ին մասում «գաղտնիք համարվող» բառերը փոխարինել «գաղտնի» բառով»։
Հոդված 18․ Օրենքի 30-րդ հոդվածի 14-րդ կետից հանել «, մշտադիտարկումների, դիտարկումների» բառերը։
Հոդված 19.Օրենքի 31-րդ հոդվածում՝
1) 4-րդ մասից հանել երկրորդ նախադասությունը․
2) 6-րդ մասը շարադրել նոր խմբագրությամբ․
«6. Գլխավոր տնօրեն կարող է ընտրվել 35 տարին լրացած, Հայաստանի Հանրապետության քաղաքացի հանդիսացող այն անձը, որն ունի բարձրագույն կրթություն, ապահովագրության կամ ֆինանսների կամ առողջապահության կառավարման ոլորտում առնվազն 10 տարվա աշխատանքային ստաժ և բավարարում է Հիմնադրամի կանոնադրությամբ սահմանված գլխավոր տնօրենի մասնագիտական համապատասխանության և որակավորման պարտադիր պահանջներին։ Գլխավոր տնօրենի ընտրության մրցութային կարգը, ինչպես նաև գլխավոր տնօրենի մասնագիտական համապատասխանության և որակավորման պահանջներին ներկայացվող  պահանջները, դրանց ստուգման կարգը սահմանվում են Հիմնադրամի կանոնադրությամբ։ Գլխավոր տնօրենը չի կարող պաշտոն զբաղեցնել պետական կամ տեղական ինքնակառավարման մարմիններում, որևէ պաշտոն` առևտրային կազմակերպություններում, զբաղվել ձեռնարկատիրական գործունեությամբ, կատարել վճարովի այլ աշխատանք, բացի գիտական, կրթական և ստեղծագործական աշխատանքից:»․
3)9-րդ մասը շարադրել նոր խմբագրությամբ․
«9.Գլխավոր տնօրենի թափուր պաշտոնի առաջացման դեպքում հոգաբարձուների խորհուրդը կնքում է որոշակի ժամկետով աշխատանքային պայմանագիր՝ գլխավոր տնօրենի պաշտոնակատարի հետ՝ մինչև օրենսդրության և Հիմնադրամի կանոնադրության համաձայն թափուր պաշտոնի համալրումը:»։
	Հոդված 20.Օրենքի 32-րդ հոդվածում՝
1) 3-րդ մասի 5-րդ կետն ուժը կորցրած ճանաչել․
2) 7-րդ մասը «ուսումնասիրություններ» բառից հետո լրացնել «, դիտարկումներ, մշտադիտարկումներ» բառերով։
	Հոդված 21․ Օրենքի 34-րդ հոդվածում ուժը կորցրած ճանաչել 1-ին մասի 1-ին կետի զ․ ենթակետը։
	Հոդված 22․ Օրենքի 45-րդ հոդվածի 1-ին մասում՝
1) 6-րդ կետը շարադրել նոր խմբագրությամբ․
«6) սույն օրենքի 11-րդ հոդվածի 2-րդ մասի ՝
ա․ 11-րդ կետով սահմանված կարգավիճակ ունեցող և 2026 թվականի դեկտեմբերի 25-ի դրությամբ հարկային մարմին ներկայացված նոյեմբեր ամսվա եկամտային հարկի ամսական (պարզեցված) հաշվարկներով յուրաքանչյուր գործատուից 1-ից մինչև 200 000 Հայաստանի Հանրապետության դրամ աշխատավարձ ունեցող և 11-րդ ու 12-րդ կետերով ապահովագրված անձի կարգավիճակ չունեցող անձանց, որոնց համար սույն օրենքն ուժի մեջ է մտնում 2027 թվականի հունվարի 1-ից և տարածվում է 2026 թվականի դեկտեմբեր ամսվա և դրան հաջորդող ամիսների աշխատավարձի վրա։ Ընդ որում, 2026 թվականի դեկտեմբերի 25-ի դրությամբ հարկային մարմին ներկայացված նոյեմբեր ամսվա եկամտային հարկի ամսական (պարզեցված) հաշվարկներով յուրաքանչյուր գործատուից աշխատավարձ չունեցող և 11-րդ ու 12-րդ կետերով ապահովագրված անձի կարգավիճակ չունեցող անձանց համար սույն օրենքն ուժի մեջ է մտնում հաջորդող որևէ ամսվա դրությամբ հարկային մարմին ներկայացված եկամտային հարկի ամսական (պարզեցված) հաշվարկներով 1-ից մինչև 200 000 Հայաստանի Հանրապետության դրամ աշխատավարձ ունենալու դեպքում․
բ․ 12-րդ կետով սահմանված կարգավիճակ ունեցող և 2026 թվականի համար ներկայացված միկրոձեռնարկատիրության սուբյեկտի իրացման շրջանառության վերաբերյալ հաշվետվության և (կամ) շրջանառության հարկի հաշվարկներում և (կամ) շահութահարկի հաշվարկում 1-ից մինչև 2 400 000 Հայաստանի Հանրապետության դրամ և ավելի համախառն եկամուտ (իրացման շրջանառություն) հայտարարագրած անձանց, որոնց համար սույն օրենքն ուժի մեջ է 2027 թվականի հունվարի 1-ից: Եթե հունվարի 1-ի դրությամբ սույն օրենքի 11-րդ հոդվածի 2-րդ մասի 12-րդ կետով սահմանված կարգավիճակ ունեցող անձի գործունեությունը դադարեցված է (ներկայացված է գործունեությունը դադարեցնելու մասին հայտարարություն), ապա այդ անձի համար սույն օրենքն ուժի մեջ է մտնում գործունեությունը վերսկսելու (գործունեությունը վերսկսելու մասին հայտարարության մեջ նշված) օրվան հաջորդող ամսվա 1-ից և տարածվում է այդ ամսվանից վճարվող ապահովագրավճարների վրա․
գ․ 13-րդ կետով սահմանված կարգավիճակ ունեցող և 2026 թվականի համար ներկայացված եկամտային հարկի տարեկան հաշվարկում (հայտարարագրում) վարձակալական վճարի, տոկոսի, շահաբաժնի, ռոյալթիի, քաղաքացիաիրավական պայմանագրերի շրջանակում աշխատանքների կամ ծառայությունների դիմաց հայտարարագրած վարձատրության հանրագումարը տարեկան 2 400 000 Հայաստանի Հանրապետության դրամ և ավելի հայտարարագրած անձանց, որոնց համար սույն օրենքն ուժի մեջ է մտնում 2027 թվականի հունվարի 1-ից: Նշված հաշվարկների ճշտման արդյունքում արտացոլված եկամուտների նվազեցումը հաշվի չի առնվում։ Սույն ենթակետով նախատեսված բնակչության խմբերի համար ապահովագրավճարը հաշվարկվում է եկամտային հարկի տարեկան հաշվարկը (հայտարարագիրը) ներկայացնելու օրվան հաջորդող ամսվանից․
դ․ բացառությամբ  գյուղատնտեսական անհատական գործունեությամբ զբաղվողների, 14-րդ կետով սահմանված կարգավիճակ ունեցող այն անձանց համար, ովքեր  2027 թվականի հունվարի 1-ին  նախորդող առնվազն երկու և ավելի տարիների ընթացքում միացած են հարկային մարմնի էլեկտրոնային համակարգին կամ իրականացնում են ուղևորափոխադրման ծառայություն էլեկտրոնային հարթակի միջոցով և որոնց,  ապահովագրավճարի վճարմանը նախորդող 12 ամիսների ընթացքում յուրաքանչյուր ամսվա կտրվածքով պատվերների գումարը պակաս չէ օրենքով սահմանված նվազագույն աշխատավարձի չափից, սույն օրենքն ուժի մեջ է մտնում 2027 թվականի հունվարի 1-ից․»․
[bookmark: _Hlk242871908]2)7-րդ կետը «բացառությամբ սույն օրենքի 11-րդ հոդվածի» բառերից հետո լրացնել «2-րդ մասի 4-րդ կետով սահմանված կարգավիճակ ունեցող այն անձանց համար, ովքեր  2027 թվականի հունվարի 1-ին  նախորդող առնվազն երկու և ավելի տարիների ընթացքում միացած են հարկային մարմնի էլեկտրոնային համակարգին կամ իրականացնում են ուղևորափոխադրման ծառայություն էլեկտրոնային հարթակի միջոցով և որոնց,  ապահովագրավճարի վճարմանը նախորդող 12 ամիսների ընթացքում յուրաքանչյուր ամսվա կտրվածքով պատվերների գումարը պակաս չէ օրենքով սահմանված նվազագույն աշխատավարձի չափից» բառերով․ 
3)2-րդ մասը «կարգավիճակները» բառից հետո լրացնել «, իսկ սույն սույն հոդվածի 1-ին մասի 6-րդ կետով սահմանված անձինք ապահովագրված անձի կարգավիճակ են ստանում 2027 թվականի հունվարի 1-ից՝ հիմք ընդունելով 2026 թվականի դեկտեմբերի 25-ի դրությամբ տվյալների բազաների փոխգործելիության հիման վրա Ռեգիստրում գրանցված կարգավիճակները:» բառերը։
       Հոդված 23․ Օրենքի 46-րդ հոդվածը՝
1) լրացնել նոր 9․1-րդ, 9.2-րդ և 9․3-րդ մասեր՝ հետևյալ բովանդակությամբ․
«9․1 Սահմանել, որ սույն օրենքի 11-րդ հոդվածի 2-րդ մասի 1-ին կետով (բացառությամբ մինչև 18 տարեկան երեխաների) և 3-11-րդ կետերով սահմանված բնակչության խմբերում ընդգրկված և սույն օրենքի 45-րդ հոդվածի 1-ին մասի 6-րդ կետի ա. ենթակետի համաձայն ապահովագրավճար վճարող անձանց համար 2027 թվականի հունվար ամսվա և հաջորդող ամիսների համար հարկային գործակալի կամ հարկային գործակալ չհանդիսացող գործատուների վարձու աշխատողների համար վճարման ենթակա է՝ 
2) սույն օրենքի 13-րդ հոդվածի 1-ին մասով սահմանված ապահովագրավճարի ամսական դրույքաչափից 6400 Հայաստանի Հանրապետության դրամը, եթե անձի աշխատավարձը, ըստ յուրաքանչյուր գործատուի, կազմում է մինչև 200 000 Հայաստանի Հանրապետության դրամ: Ընդ որում, վճարվող ապահովագրավճարի 2000 Հայաստանի Հանրապետության դրամը պահվում է անձի աշխատավարձից, իսկ 4400 Հայաստանի Հանրապետության դրամը վճարվում է գործատուի սեփական միջոցների հաշվին․
3) սույն օրենքի 13-րդ հոդվածի 1-ին մասով սահմանված ապահովագրավճարի ամսական դրույքաչափից 4800 Հայաստանի Հանրապետության դրամը, եթե 45-րդ հոդվածի 1-ին մասի 6-րդ կետի ա. ենթակետի համաձայն ապահովագրված անձի կարգավիճակ ունեցող անձի աշխատավարձը 2027 թվականի հունվար ամսվա կամ հաջորդող ամիսների համար՝ ըստ յուրաքանչյուր գործատուի կազմում է 200 001-ից մինչև 500 000 Հայաստանի Հանրապետության դրամ: Ընդ որում, վճարվող ապահովագրավճարի ամսական դրույքաչափից 4800 Հայաստանի Հանրապետության դրամը պահվում է անձի աշխատավարձից, իսկ 6000 Հայաստանի Հանրապետության դրամը վճարվում է ֆինանսների բնագավառում պետության լիազոր մարմնի կողմից.
4) սույն օրենքի 13-րդ հոդվածի 1-ին մասով սահմանված ապահովագրավճարի ամսական դրույքաչափի հարյուր տոկոսը, եթե 45-րդ հոդվածի 1-ին մասի 6-րդ կետի ա. և բ. ենթակետերի համաձայն ապահովագրված անձի կարգավիճակ ունեցող անձի աշխատավարձը 2027 թվականի հունվար ամսվա կամ հաջորդող ամիսների համար՝ ըստ յուրաքանչյուր գործատուի կազմում է 500 001 Հայաստանի Հանրապետության դրամ և ավելի։
9․2 Սահմանել, որ սույն օրենքի 11-րդ հոդվածի 2-րդ մասի 1-ին կետով (բացառությամբ մինչև 18 տարեկան երեխաների) և 3-11-րդ կետերով սահմանված բնակչության խմբերում ընդգրկված և սույն օրենքի 45-րդ հոդվածի 1-ին մասի 3-րդ և 4-րդ կետերի համաձայն ապահովագրավճար վճարող անձանց համար 2027 թվականի հունվար ամսվա և հաջորդող տարվա համար հարկային գործակալի կամ հարկային գործակալ չհանդիսացող գործատուների վարձու աշխատողների համար վճարման ենթակա է սույն օրենքի 13-րդ հոդվածի 1-ին մասով սահմանված ապահովագրավճարի ամսական դրույքաչափի հարյուր տոկոսը։
9.3 Սահմանել, որ սույն օրենքի 11-րդ հոդվածի 2-րդ մասի 1-ին կետով (բացառությամբ մինչև 18 տարեկան երեխաների) և 3-11-րդ կետերով սահմանված բնակչության խմբերում ընդգրկված և սույն օրենքի 45-րդ հոդվածի 1-ին մասի 3-րդ և 4-րդ կետերի, 6-րդ կետի ա. և բ. ենթակետերի համաձայն ապահովագրավճար վճարող անձանց համար 2026 թվականի դեկտեմբեր ամսվա համար հարկային գործակալի կամ հարկային գործակալ չհանդիսացող գործատուների վարձու աշխատողների համար վճարման ենթակա է սույն հոդվածի 9․1-րդ մասով սահմանված կարգով և չափով։»։
5) 10-րդ մասից հետո լրացնել նոր 10․1-րդ մաս՝ հետևյալ բովանդակությամբ․
[bookmark: _Hlk242872181]«10․1 Սույն օրենքի 11-րդ հոդվածի 2-րդ մասի 12-րդ կետով սահմանված բնակչության խմբերում ընդգրկված և սույն օրենքի 45-րդ հոդվածի 1-ին մասի 6-րդ կետի գ․ ենթակետի համաձայն ապահովագրավճար վճարող անձանց համար 2027 թվականի և հետագա տարիների համար վճարման ենթակա է սույն օրենքի 13-րդ հոդվածի 1-ին մասով սահմանված ապահովագրավճարի ամսական դրույքաչափի հարյուր տոկոսը».
[bookmark: _Hlk240107517]6) 12-րդ մասից հանել «՝ 2026 թվականի հուլիսի 20-ը ներառյալ» և «ամբողջական» բառերը․
7) 15-րդ մասը շարադրել նոր խմբագրությամբ․ 
«15. Հարկային գործակալ հանդիսացող գործատուի, հարկային գործակալի պարտավորություններից ազատված գործատուի վարձու աշխատողի, անհատ ձեռնարկատիրոջ, նոտարի, վարձակալական վճար կատարողի, տոկոս, շահաբաժին, ռոյալթի ստացողի, քաղաքացիաիրավական պայմանագրերի շրջանակում աշխատանքներ կամ ծառայություններ մատուցողի կողմից ամբողջական պարտավորության մարման դեպքում հարկային մարմինը սույն մասում նշված անձանց ցանկը փոխանցում է Հիմնադրամին՝ Կառավարության սահմանած կարգով:»
8)16-րդ մասը շարադրել նոր խմբագրությամբ․
«16. Սույն օրենքի 11-րդ հոդվածի 2-րդ մասի 1-ին կետով (բացառությամբ մինչև  մեկ տարեկան Հայաստանի Հանրապետության քաղաքացի երեխաների և մեկից մինչև 18 տարեկան Հայաստանի Հանրապետության քաղաքացի և ռեզիդենտ երեխաների) և 3-10-րդ կետերով սահմանված բնակչության խմբերում ընդգրկված, ինչպես նաև 11-14 կետերով սահմանված բնակչության խմբերում ընդգրկված օտարերկրյա պետությունում դիվանագիտական ծառայության ղեկավարի, դիվանագիտական ծառայության մեջ գտնվող դիվանագետի, ուսանողների հիվանդության հիմքով օտարերկրյա պետությունում բուժման մեջ գտնվող ընդգրկված անձանց համար վճարված ապահովագրավճարը ենթակա է վերադարձման՝ վճարման մասին հարկային մարմնի կողմից Հիմնադրամին տեղեկություն հայտնելուց հետո՝ երեսուն աշխատանքային օրվա ընթացքում, այդ անձանց կողմից Հիմնադրամին մեկ անգամ ներկայացված էլեկտրոնային դիմումի համաձայն։»․
9)  լրացնել նոր 17․1-րդ մաս՝ հետևյալ բովանդակությամբ․
[bookmark: _Hlk242872299]«17․1 2026 թվականի դեկտեմբեր ամսվա և հաջորդող տարվա համար Հայաստանի Հանրապետության պետական բյուջեից Լիազոր մարմինը Հիմնադրամի կողմից յուրաքանչյուր ամիս ներկայացված հանձնարարագրի հիման վրա Հիմնադրամի գանձապետական հաշվին է փոխանցում 4400 և 6000  Հայաստանի Հանրապետության դրամ՝ սույն հոդվածի 9․1-րդ մասի համապատասխանաբար 1-ին և 2-րդ կետերով սահմանված բնակչության խմբում ներառված անձանց համար` մինչև յուրաքանչյուր ամսվա 25-ը»․
10)լրացնել նոր 19.1-րդ մասով` հետևյալ բովանդակությամբ`
«19.1 Մինչև 2026 թվականի հուլիսի 20-ը 18 տարեկանը չլրացած և 65 տարեկանը լրացած անհատ ձեռնարկատերերի և նոտարների մասով հաշվարկված ապահովագրավճարների պարտավորությունը ենթակա է զրոյացման:»․
11) 20․2-րդ մասում «Կառավարության սահմանած կարգով» բառերը փոխարինել «Հիմնադրամի հոգաբարձուների խորհրդի կողմից սահմանված կարգով» բառերով․ 
10) 20․2-րդ մասից հետո լրացնել նոր՝ 20.3-րդ, 20.4-րդ, 20.5-րդ մասեր՝ հետևյալ բովանդակությամբ․
[bookmark: _Hlk243409651]«20.3  Սույն օրենքի 45-րդ հոդվածի 1-ին մասի 6-րդ կետի դ․ենթակետով նախատեսված պետական տուրքի վճարման վերաբերյալ տվյալներ ունեցող և  մարդատար-տաքսի ավտոմոբիլներով ուղևորափոխադրումներ իրականացնող ֆիզիկական անձինք (վարորդներ), 2027 թվականի հունվարի 1-ից ուղևորափոխադրման ծառայության համապատասխան էլեկտրոնային հարթակի միջոցով ծանուցվում են ապահովագրված անձի կարգավիճակի մասին և համաձայնություն տալիս ուղևորափոխադրման ծառայությանը ուղևորափոխադրումներից ստացված  եկամտից վճարելու ապահովագրավճարի սույն  օրենքի 13-րդ հոդվածի 1-ին մասով սահմանված ապահովագրավճարի ամսական դրույքաչափը։ Ուղևորափոխադրման ծառայության կողմից յուրաքանչյուր ամիս՝ մինչև յուրաքանչյուր ամսվա 20-ը, հարկային մարմնին փոխանցում է ապահովագրավճարների  գումարի վճարման մասին տեղեկություններ՝ կցելով  նաև ապահովագրավճար վճարած անձանց ցուցակը, որը երեք աշխատանքային օրվա ընթացքում փոխանցվում է Հիմնադրամին։
20.4 Եթե որևէ ամսվա արդյունքով մարդատար-տաքսի ավտոմոբիլներով ուղևորափոխադրումներ իրականացնող ֆիզիկական անձանց (վարորդներ) եկամուտները չեն բավարարում սույն հոդվածի 20.3-րդ մասի համաձայն վճարում  կատարելու համար, ապա նրանք պարտավոր են ինքնուրույն վճարել ապահովագրավճարները՝ ապահովագրված անձի կարգավիճակի տասներկուամսյա ժամանակահատվածի համար։
20․5 2026 թվականի դեկտեմբեր ամսվա և հաջորդող տարվա համար հարկային գործակալ հանդիսացող գործատուն և հարկային գործակալի պարտականություններից ազատված գործատուի վարձու աշխատողը պարտավոր են վճարել սույն հոդվածի 9․1-րդ մասի 1-ին և 2-րդ կետով ապահովագրավճարի սահմանված չափը, եթե որևէ ամսվա արդյունքով սույն հոդվածի 9․1-րդ մասի 1-ին և 2-րդ կետերով սահմանված բնակչության խմբում ներառված աշխատողի աշխատավարձը չի բավարարում (այդ թվում՝ տվյալ ամսում աշխատավարձ չհաշվարկվելու դեպքում) ապահովագրավճարի հաշվարկման և վճարման համար։»։
Հոդված 24․ Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը,  բացառությամբ սույն օրենքի 11-րդ հոդվածի 3-րդ կետի և 24-րդ հոդվածի 1-ին կետի, որոնք ուժի մեջ են մտնում 2027 թվականի հունվարի 1-ից:
Հոդված 25․ Սույն օրենքից բխող ենթաօրենսդրական նորմատիվ իրավական ակտերն ընդունվում են սույն օրենքն ուժի մեջ մտնելուց հետո՝ ոչ ուշ, քան վեց ամսվա ընթացքում:



